Adana Şakirpaşa Aeroporti. Adana aeroporti yoki Adana Şakirpaşa aeroporti () — Turkiyaning Adana shahrida joylashgan xalqaro aeroport. Aeroport asosan Kilikiya mintaqasiga hamda Kilikiya atrofidagi viloyatlarga xizmat koʻrsatadi, chunki tez-tez ichki parvozlar jadvali va xalqaro yoʻnalishlarga bir nechta reyslar amalga oshiriladi. 2019-yilda 5,1 million yo‘lovchiga ega boʻlgan bu aeroport Turkiyadagi oltinchi eng tirband aeroport hisoblanadi. 1937-yilda ochilgan Şakirpaşa aeroporti Turkiyadagi eng qadimgi aeroport boʻlib, hozirga qadar aholiga xizmat koʻrsatadi. Tarixi. Adana aeroporti Şakirpaşa hududidagi qishloq xoʻjaligi yerlarida 2.3 km tarixiy shahar markazidan gʻarbda joylashgan. U 1937-yilda fuqarolik-harbiy aeroport sifatida ochilgan va 1956-yilda toʻliq fuqarolik aeroportiga aylantirildi. Adana aeroportidagi yoʻlovchilar soni 2011-yildan beri ikki baravar koʻpayib, 2018-yilda 5 630 674 yoʻlovchi bilan rekord oʻrnatdi. Turkiyadagi iqtisodiy tanazzul tufayli jami yoʻlovchilar soni 10 yil ichida birinchi marta 2019-yilda 10 foizga kamaydi. Aeroportdan haftada 436 ta samolyot 23 ta yoʻnalish boʻyicha parvozlar amalga oshiriladi, ular mintaqani Turkiyaning 8 ta, Germaniyaning 11 ta, Yaqin Sharqdagi 3 ta va Shimoliy Kiprdagi bitta yoʻnalishi bilan bogʻlaydi. Ercan eng qisqa (40 min), Gamburg eng uzun yoʻnalishga (4 soat) ega. Istanbuldagi har ikkala aeroportga boradigan yoʻnalish Turkiyadagi eng gavjum yoʻnalishlardan biri boʻlib, haftasiga 201 ta parvoz amalga oshiriladi, bu umumiy reyslarning deyarli yarmiga teng. 2023-yil fevralida aeroport 2023-yilgi Turkiya-Suriya zilzilasi natijasida uchish-qo‘nish yo‘lagi buzilganligi sababli yopilgan. Aviakompaniyalar va yoʻnalishlar. Quyidagi aviakompaniyalar Adana Şakirpaşa aeroportida muntazam va charter reyslarini amalga oshiradi: Yer usti transporti. Mahalliy avtobuslar/mikroavtobuslar, vagonlar, aviakompaniyalar, poyezdlar va taksilar aeroportga yoki uning yaqiniga yer usti hududlariga xizmat koʻrsatadi. Avtobuslar va vagonlar. Adana shahar hokimiyatining № 135 va 159-sonli mahalliy avtobuslari aeroportdan Seyhan, Chukurova va Sarıçam mahallalariga boradi. № 159 avtobus — bu aeroportni eski shaharga, metroga (Vilayet bekati), Markaziy temir yoʻl vokzaliga va shimolga, koʻl yaqinidagi Kurttepeda tugaydigan marshrutlarga bogʻlaydigan 35 daqiqalik intervalli xizmat koʻrsatadi. № 135 avtobus Balcali shahriga (Chukurova universiteti) har soatda qatnaydi. D400 davlat yoʻlida sharqdan gʻarbga harakatlanadigan bir nechta mahalliy avtobuslar va mikroavtobuslar koʻproq aeroport chorrahasida, aeroport terminallaridan 800 metr shimolda toʻxtaydi. Kilikiya atrofidagi viloyatlarga avtobus transporti, markaziy avtobus terminalidan boshlab harkatlanadi, bu aeroportga kirishdan 3.9 km gʻarbda joylashgan. Shahar markazidan markaziy avtobus terminaligacha boʻlgan avtobus kompaniyalarining transport xizmatlari D400 davlat yoʻlidagi aeroport chorrahasida toʻxtaydi. Temir yoʻl. Şakirpaşa temir yoʻl stansiyasi aeroport terminallaridan 1,9 kilometrlik piyoda masofa uzoqlikda joylashgan boʻlib, u D400 davlat yoʻlidan bir blok shimolda joy olgan. Mersin Markaziy, Tarsus va Adana markaziy stansiyalariga tez-tez poyezdlar qatnovi amalga oshiriladi va Adananing sharqiy stansiyalariga kunlik qatnovlar kamroq boʻladi, jumladan, Yüreğir, İncirlik va Jayhan. Shuningdek, stansiyadan kuniga bir marta Osmaniye, İskenderun, İslâhiye, Karaman va Niğdega sayohatlar mavjud.